Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
Ukutendeka 2:1-25
2 E fyo umuulu ne sonde pamo na fyonse ifyabamo fyapwile ukupangwa.+2 Na mu bushiku bwalenga cinelubali (7) e mo Lesa apwile imilimo yakwe iyo abombele, kabili mu bushiku bwalenga cinelubali e lyo atuushishe ku milimo yakwe yonse.+3 E lyo Lesa apaalile ubushiku bwalenga cinelubali (7) no kubulenga ukuba ubwa mushilo, pantu e bushiku alekele ukubomba imilimo yakwe yonse, ilyo apangile fyonse ifyo alefwaya ukupanga.+4 E fyo umuulu na pano isonde fyapangilwe, mu bushiku Yehova Lesa apangilemo isonde no muulu.+5 Nomba paali tapalaba ifimpusa fya mu mpanga pano isonde, ne fimenwa fya mu mpanga fyali tafilamena, pantu Yehova Lesa ninshi talalosha+ imfula pano isonde kabili tapaali umuntu uwa kulima umushili.6 Lelo fubefube+ aleima pano isonde no kutapilila umushili onse.+7 E lyo Yehova Lesa abumbile umuntu ku lukungu+ lwa mu mushili+ kabili apuutile mu myona yakwe umupu wa bumi,+ no yo muntu aishileba uwa mweo.+8 Awe Yehova Lesa alimine ibala mu Edeni+ ku kabanga, abikilemo no muntu uo abumbile.+9 Kabili Yehova Lesa ameseshe umuti onse uwawama ukumona no wawama ukulyako e lyo no muti wa mweo+ pa kati ke bala; no muti wa kulenga ukwishibo ubusuma no bubi.+10 Kabili mu Edeni mwafumine umumana uwa kutapilila ibala, kabili muli ulya mumana mwafumine ne mimana ine.11 Ishina lya mumana wa kubalilapo ni Pishone, uwashinguluka incende yonse iya Habila,+ ukwaba golde.12 Kabili golde ya muli ilya ncende isuma.+ Mwaliba ne finyamuti ifitwa bedola+ ne libwe lya shohamu.+13 Ne shina lya mumana walenga bubili ni Gihone; uwashinguluka incende yonse iya Kushi.14 E lyo ishina lya mumana walenga butatu ni Hidekele,+ uwalola ku kabanga ka Asiria.+ No mumana walenga bune ni Yufrate.+15 E lyo Yehova Lesa abuulile umuntu no kumubika mwi bala lya Edeni+ ku kulilima no kulisakamana.+16 Kabili Yehova Lesa apeele ili funde ku muntu, ati: “Ku muti onse uwa mwi bala ukulya ulelyako no kwikuta.+17 Lelo ku muti wa kulenga ukwishiba ubusuma no bubi kwena wilalyako, pantu mu bushiku ukalyako ukufwa ukafwa.”+18 Kabili Yehova Lesa atile: “Te cisuma umuntu ukulaikala fye eka. Nalabumba uwa kumwafwa, kabili umunankwe.”+19 Kabili Yehova Lesa abumbile ukufuma ku mushili inama shonse isha mu mpanga ne fipupuka fyonse ifya mu lwelele. Afiletele na ku muntu ukuti afiinike amashina; awe ishina lyonse ilyo umuntu ainike ica mweo+ conse, e lyali ishina lya ciko.+20 E ico umuntu ainike amashina ya fitekwa fyonse ne fyuni fyonse ifya mu lwelele ne nama shonse isha mu mpanga, lelo ena takwete umunankwe uwa kumwafwa.21 E ico Yehova Lesa aponeshe umuntu mu tulo+ tukalamba, kabili ilyo aali mu tulo, abuulileko ulubafu lumo, no kucilika umunofu palya lwafumine.22 Kabili mu lubafu ulo Yehova Lesa abuulile ku muntu, apangilemo umwanakashi no kumuleta ku muntu.+23 E lyo umuntu atile:“Nomba uyu e fupa lya mu mafupa yandiKabili e munofu wa mu munofu wandi.+Akulaitwa ati Umwanakashi,Pantu mu mwaume e mo abuulilwe.”+24 Ni pali ici umwaume akashiila wishi na nyina+ no kulambatila ku mukashi wakwe, na bo bakaba umubili umo.+25 Kabili aba babili, e kutila umuntu no mukashi wakwe, baleikala fye ubwamba,+ lelo nangu cali ifi tabaleumfwa insoni.+
bem_Latn bem_Latn bem_Latn bem_Latn